বাঘ
পশ্চিমবঙ্গ ও বাংলাদেশের সুন্দরবন এলাকায় যে সুদর্শন বাঘ দেখা যায় তা দুনিয়াব্যাপী রয়েল বেঙ্গল টাইগার (en: Royal Bengal Tiger) বা বাংলা বাঘ নামে পরিচিত। ২০০৪ খ্রিস্টাব্দে বাংলাদেশের বন বিভাগ কর্তৃক পরিচালিত বাঘশুমারী অনুযায়ী সুন্দরবনে ৩৮৫টি রয়েল বেঙ্গল টাইগার আছে। ভারতের সুন্দরবন ও অন্যত্র, নেপাল এবং ভুটানের বন-জঙ্গলেও এই উপপ্রজাতির বাঘ সচরাচর দেখা যায়। 
২০১৫ সালের ২৯ শে জুলাই বিশ্ব বাঘ দিবসের এক রিপোর্ট অনুযায়ী বাংলাদেশ এর সুন্দরবন অংশে বাঘ আছে মাত্র ১০৬ টি।
বারশিঙ্গা
বারশিঙ্গা (ইংরাজীতে Barasingha) একধরণের ভারতীয় উপমহাদেশীয় জলা জঙ্গলের হরিণ যা আপাতত খালি উত্তর এবং মধ্য ভারত ও দক্ষিণ নেপালের কয়েকটি ছোট ছোট সংরক্ষিত বনাঞ্চলে জীবিত আছে এবং বাংলাদেশ ও পাকিস্তানে অবলুপ্ত হয়েছে। এর বৈজ্ঞানিক দ্বিপদ নামটি একজন ফরাসী প্রকৃতিবদের নামে রাখা হয়েছে Alfred Duvaucel। প্রাপ্ত বয়স্ক অবস্থায় বারটি শাখাযুক্ত শিং (আসলে দশ থেকে চোদ্দটা) থাকার জন্য এর নাম বারশিঙ্গা।